Jack Grealish. Jack Peter Grealish (1995-yil,10-sentyabrda tugʻilgan) — ingliz professional futbolchisi, Manchester shahrining " Manchester Siti " klubi va Angliya terma jamoasida vinger va hujumkor yarim himoyachi sifatida to‘p suradi. Grealish olti yoshida „Aston Villa“ safiga kelib qo‘shildi va 2014-yilning may oyida Notts Kauntida ijaraga olingandan so‘ng klubdagi debyutini o‘tkazdi. 2021-yilda Grealish „Manchester Siti“ ga 100 million funt sterling evaziga transfer qilindi va bu uni eng qimmat ingliz futbolchisiga aylantirdi. Angliyada tugʻilgan va ajdodlari irlandiyalik boʻlgan Grealish Angliya yoki Irlandiya terma jamoalarida xalqaro miqyosda musobaqalarda ishtirok etishi huquqi berildi va Grealish 2016-yil aprel oyida Angliyada oʻynash qarorini tanladi. Oldin Irlandiya U21 jamoasida toʻp tepgan edi. U birinchi marta 2016-yil may oyida U21 Angliya terma jamoasida oʻynadi va 2016-yilgi Toulon turnirida gʻolib chiqdi. Yoshlik. Grealish Gʻarbiy Midlend shtatining Birmingem shahrida tugʻiladi. Uning bolaligi Solihull shahrida oʻtadi. U Rim-katolik boshlangʻich maktabi va Solihulldagi Avliyo Peter Rim katolik oʻrta maktabida oʻqigan. U irlandiyalik boʻlib, onasi Dublin okrugidan boʻlgan, otasi Kerri okrugidagi Sneemdan boʻlgan. Grealish 10 yoshdan 14 yoshgacha boʻlgan Camogie klubida futbol oʻynagan. U Camogie klubida sobiq Aston Villa va hozirgi „Manchester Yunayted“ himoyachisi, maktabdagi sinfdoshi Aoife Mannion bilan raqobatlashdi. Grealishning ukasi Keelan 2000-yil aprel oyida toʻqqiz oyligida toʻsatdan vafot etdi. Uning katta bobosi Billi Garraty ham futbolchi boʻlgan, 1905-yilda Aston Villa bilan Angliya kubogi finalida gʻolib chiqqan. Shaxsiy hayoti. 2020-yil mart oyida Grealish hukumatning COVID-19 qoidalariga nisbatan uyda qolish boʻyicha koʻrsatmalarini buzganligi aniqlandi va Aston Villa tomonidan jarimaga tortildi. Grealish Buyuk Britaniyada to‘qqiz oyga mashina haydash huquqidan mahrum qilindi va 2020-yilning mart va oktyabr oylarida ikki marta ehtiyotsizlik bilan haydashda aybdor deb topilib, 82 499 funt sterling miqdorida jarimaga tortildi, kameralarda u yo‘lda burilish paytida to‘xtab turgan bir nechta mashina bilan to‘qnashib ketgani tasvirga olingan. Oʻyin uslubi. Texnik jihatdan iqtidorli oʻyinchi hisoblangan Grealish qanot yarimhimoyachisi (odatda chap qanotda, bu holat unga oʻng oyogʻida ichkariga kesib uzatiladigan passlar imkonini beradi) yoki hujumkor yarim himoyachi sifatida ham oʻynaydi. „Manchester Siti“dagi faoliyati davomida u vaqti-vaqti bilan bosh murabbiy Pep Gvardiola tomonidan markaziy hujumchi rolida ham oʻynatilgan . Klub bilan yutuqlari. Aston Villa yoshlari Aston Villa Manchester Siti Angliya Shaxsiy yutuqlar